**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

 **konaného dňa 6. 3. 2020 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

 **konaného dňa 6. 3. 2020 1530 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň,

František Mazurák, Mgr. Ľubomíra Nováková, Mgr. Anton Vnenčák

**Neprítomní:**

**Ostatní prítomní:**

**PROGRAM:**

1. Otvorenie
2. Kontrola uznesení
3. Zápis z pracovného rokovania s OVS, a. s.
4. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2019
5. Prehľad a správy kontrolóra o vykonaných kontrolách za obdobie IV. štvrťroka 2019
6. Rôzne
7. Interpelácia poslancov
8. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Mgr. Antona Vnenčáka a Jozefa Brišáka, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľne schválený. Poslanci, ktorí schvaľujú program rokovania:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**2. Kontrola uznesení**

Na poslednom zasadaní neboli uložené žiadne uznesenia.

**3. Zápis z pracovného rokovania s OVS a. s.**

Poslanci sa oboznámili so zápisom z pracovného rokovania s OVS, a. s. V záujme zosúladenia ďalšieho postupu pri spoločnom užívaní prameňov budú prizvaní na zasadnutie obecného zastupiteľstva pracovníci OVS, a. s. a tiež bude prizvaná aj naša právnička.

Starosta oboznámil poslancov, že šachta na vyšnom konci je už vybudovaná, treba ešte dorobiť šachtu na nižnom konci. V tomto období bol vypracovaný návrh na novú ulicu smerom od KD na Lengy. Popri tejto ceste by mala viesť trasa nášho vodovodu. Návrh tejto cesty aj trasa vodovodu budú prekonzultované s majiteľmi pozemkov, ktorí budú zvolaní.

Poslanci, ktorí berú na vedomie tieto skutočnosti:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**4. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2019**

Hlavná kontrolórka Obce Sihelné vyhodnotila plán kontrolnej činnosti za obdobie od júna do decembra 2019, ktorá je v prílohe zápisnice.

Poslanci, ktorí berú na vedomie správu a vyhodnotenie plánu kontrolnej činnosti:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**5. Prehľad a správy kontrolóra o vykonaných kontrolách za obdobie IV. štvrťroka 2019**

Hlavná kontrolórka Obce Sihelné predložila a oboznámila poslancov OZ s prehľadom a správach o vykonaných kontrolách za obdobie IV. štvrťroka 2019, ktoré sú v prílohe zápisnice. Prehľad kontrolóra Obce Sihelné o vykonaných kontrolách za obdobie IV. štvrťroka 2019 v prílohe zápisnice.

**Súpis najvyšších a najzaujímavejších príjmov a výdavkov obce za IV. štvrťrok** **príjem**  výnos dane od štátu október: 71 880 € november: 73 728 € december: 71 458 €

Dotácia, snehová kalamita 4 308,00 €

Dotácia na MŠ 1 555,00 €

Dotácia PZ 30 000,00 €

Transfer nadstavba MŠ 18 500,42 €

Transfer nadstavba MŠ 185,004,18 €

Transfer kotolňa MŠ 66 842,99 €

**Odkúpenie pozemkov od obce:**

Stanislav a Marcela Vronková 893,55 €

Oľga a Albín Skurčák 74,00 €

**Výdavky**

Simpel solutions, s.r.o. 1 500,00 €

Styrotherm, montáž komínové systému 3 603,60 €

Fa/uhlie 2 237,90 €

DD agentúra, projekt 4 ročné obdobie 2 598,60 €

Kubík, propagačný materiál 1 404,00 €

GGFS, elektronické stravovanie 2 380,00 €

OVS, asfaltovanie ciest 8 320,75 €

Darčeky dôchodci, termosky 228 ks 1 482,91 €

Sivka 825,00 €

Rozšírenie MŠ 194 930,05 €

Oprava JCB 3 208,57 €

Oprava JCB 645,70 €

Dodávka betónu 1 125,60 €

Pucko/Externý manažment 899,85 €

Baník/Stavebné práce, KD 4 356,20 €

Vnenčák/Stavebné práce, KD 3 631,30 €

Rafaj/Stavebné práce, KD 2 379,00 €

Snežný pluh 3 360,00 €

Mazurák/Prenajom pódia pre mikroprojekt 4 350,00 €

Fa/uhlie 2 188,74 €

Fa/doplnkové stavebné práce na prístavbe MŠ 25 501,00 €

Dodávka betónu 1 080,00 €

Materiál a chodníky 1 465,34 €

Sivka 869,00 €

Waldera ČR/pelety 16,30 t 3 912,00 €

Fa/uhlie 2 205,84 €

Elkorn/ elektroinštalačné práce nadstavba MŠ 560,00 €

Elkorn/ elektroinštalačné práce nadstavba MŠ 900,00 €

Elkorn/ elektroinštalačné práce MŠ kotolňa 1 480,00 €

Elkorn/ elektroinštalačné práce MŠ kotolňa 2 400,00 €

Balcerčík, montáž meračov MŠ 1 430,64 €

Jagelka/Kameninovo 3 126,89 €

Bobák/zmena palivovej základne MŠ 2 400,00 €

Jagelka/Kameninovo 1 526,65 €

Sivka 654,50 €

Fa/uhlie 1 727,96 €

Fa/uhlie 2 282,78 €

Gastro/konvektomat, škrabka zemiakov 8 599,20 €

Cestné stavby, asfaltovanie okolo chodníkov 6 609,60 €

Auditorské služby 840,00 €

Gastro/digestor, ventilátor, regulátor otáčok 1 400,40 €

Fa/uhlie 2 250,72 €

Kubík/tlač Sihelník a obecný kalendár 550 ks 1 386,00 €

Sivka 1 067,00 €

Malák/stavebný materiál KD 801,64 €

Príspevková org., práce pri teplovode 1 800,00 €

**Správa z kontroly plnenia uznesení Obecného zastupiteľstva v Sihelnom za II. polrok 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2019 do 31. 12. 2019 schválený uznesením č. E/3 zo dňa 24. 5. 2019 predkladám správu z kontroly plnenia uznesení Obecného zastupiteľstva za II. polrok 2019

**Kontrola bola zrealizovaná za obdobie**: II. polrok 2019 **Cieľom kontroly:** bolo zistiť plnenie uznesení Obecného zastupiteľstva v Sihelnom za II. polrok 2019

**Kontrolou bolo zistené:**

Uznesenie zo dňa 9. 8. 2019

- upraviť plochu pri pánovi Kohutiarovi do konca augusta - bolo čiastočne splnené, bol vybagrovaný hlbší rigol za pánom Kohutiarom - doložiť doklady ohľadom obstarávania teplovodu – uznesenie splnené

Uznesenie zo dňa 21. 10. 2019

- zakúpiť do KD pračku, sušiak, žehličku a žehliacu dosku - uznesenie bolo splnené

Uznesenie zo dňa 15. 11. 2019 - OZ neukladá uznesenia na splnenie

Uznesenie zo dňa 13. 12. 2019 - OZ neukladá uznesenia na splnenie

Dátum vyhotovenia správy: v Sihelnom dňa 17. 02. 2020

**Stav vybavovania sťažností a petícií za II. polrok 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2019 do 31. 12. 2019 schválený uznesením č. E/3 zo dňa 24. 5. 2019 predkladám správu z kontroly vybavovania sťažností a petícií za II. polrok 2019

**Termín kontroly:** február 2020

**Kontrolovaný objekt:** Obecný úrad Sihelné

**Kontrola bola zrealizovaná za obdobie**: od 30. 6. 2019 do 31. 12. 2019 **Predmet kontroly:** stav vybavovania sťažnosti a petícií za II. polrok 2019 podľa zákona č. 85/1990 Zb. o petičnom práve podľa zákona č. 9/2010 Z. z. o sťažnostiach. **Kontrolou bolo zistené:**

Sťažnosti:

Sťažnosťou podľa zákona č. 9/2010 Z. z. nie je podanie, ktoré má charakter dopytu, vyjadrenia, názoru, žiadosti, podnetu alebo návrhu. V súlade s § 13 ods. 1 zákona č. 9/2010 Z. z. o sťažnostiach v z. n. p. príslušný orgán verejnej správy je povinný sťažnosť vybaviť do 60 pracovných dní. Podľa § 13 ods. 2 citovaného zákona, ak je sťažnosť náročná na prešetrenie, môže vedúci orgánu verejnej správy alebo ním splnomocnený zástupca lehotu podľa odseku 1 predĺžiť pred jej uplynutím o 30 pracovných dní. Podľa § 20 ods. 1 citovaného zákona je sťažnosť vybavená odoslaním písomného oznámenia výsledku jej prešetrenia sťažovateľovi. V oznámení sa uvedie, či je sťažnosť opodstatnená alebo neopodstatnená. Sťažnosti sú evidované samostatne, v osobitom registratúrnom denníku.

Orgány verejnej správy sú povinné viesť centrálnu evidenciu sťažností podľa tohto zákona (ďalej len „evidencia“) oddelene od evidencie ostatných písomností. Evidencia musí obsahovať najmä tieto údaje:

a) dátum doručenia a dátum zapísania sťažnosti, opakovanej sťažnosti a ďalšej opakovanej sťažnosti,

b) údaje podľa § 5 ods. 2,

c) predmet sťažnosti,

d) dátum pridelenia sťažnosti na vybavovanie a komu bola pridelená,

e) výsledok prešetrenia sťažnosti,

f) prijaté opatrenia a termíny ich splnenia,

g) dátum vybavenia sťažnosti, opakovanej sťažnosti alebo odloženia ďalšej opakovanej sťažnosti,

h) výsledok prekontrolovania predchádzajúcej sťažnosti alebo prešetrenia opakovanej sťažnosti,

i) dátum postúpenia sťažnosti orgánu príslušnému na jej vybavenie,

j) dôvody, pre ktoré orgán verejnej správy sťažnosť odložil,

k) poznámku.

Kontrolou bolo zistené: v obci Sihelné nebola doručená v centrálnej evidencii za obdobie od júna do decembra 2019 písomná sťažnosť. Podnety vybavovania sťažnosti neboli na hlavného kontrolóra obce Sihelné.

Petície:

Postup pri vybavovaní petícií ustanovuje zákon č. 85/1990 Zb. o petičnom práve v znení neskorších predpisov (ďalej len „zákon“) a zároveň v súlade s § 7 ods. 2 citovaného zákona na prijímanie, evidovanie, vybavovanie a kontrolu vybavovania petícií sa primerane použijú ustanovenia zákona o sťažnostiach. V kontrolovanom období nebola podaná žiadna petícia.

Dátum vyhotovenia: v Sihelnom dňa 13. 2. 2020

**Správa z kontroly pokladničnej hotovosti k 31. 12. 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2019 do 31. 12. 2019 schválený uznesením č. E/3 zo dňa 24. 5. 2019 predkladám správu z kontroly pokladničnej hotovosti k 31. 12. 2019

**Termín kontroly:** od 21. 1. 2020 do 27. 1. 2020

**Kontrola bola zrealizovaná za obdobie**: od 1. 1. 2019 do 31. 12. 2019

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť vyberajú v pokladni školskej jedálne, výberu dane, overovanie listín, matrika, rozhlas, stavebný úrad, príspevková organizácia **Príjem hotovosti do pokladne pozostával z týchto platieb** - príspevková org. vyberá poplatky: nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce,

- výber správnych poplatkov: osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

- výber daní a poplatkov: daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

- školská jedáleň: nákup spotrebného materiálu - zodpovedný za dotáciu pokladne a odvody pokladne na účet je starosta obce **Výdavok v hotovosti z pokladne pozostával z týchto platieb** - vyplatenie transferov neziskovým organizáciám, reprezentačné, stravné, nákupy materiálu, tankovanie, čistiace potreby do KD, OcÚ, ŠJ, parkovacia karta, súčiastky do strojov a aut, mazivá, kvapaliny, poštovné, smútočné vence, kancelárske potreby, posypový materiál, osvedčenia o STK, poplatky diaľničnej spoločnosti, mýto, zimné gumy, parkovacie poplatky, auto lekárničky, pohostenie pre uvítanie detí, rôzne spotrebný materiál do MŠ a ŠJ, informačné brožúry, cestovné výdavky na školenie, ŠJ, voľby do EÚ, chemikálie, výmena filtrov JCB, cestná píla, plynové bomby, folklórne slávnosti, krovinorez, auto lekárničky, vstupné prehliadky a iné... Zostatok z vedenia pokladne príspevkovej org. z hlavnej činnosti v pokladni neboli, finančné prostriedky a zostatok z pokladne vedľajšej činnosti boli odvedené v sume 1 623,98 € na účet príspevkovej org. V rozpočtovej organizácii bola pokladňa vynulovaná a odvedené peniaze z pokladne výberu daní a poplatkov, administratívnych poplatkov na účet obce. V decembrovej pokladni boli vyplatené dotácie neziskovým organizáciám, prídavky, ktoré mali bločky novembrové dátumy. Pokladničné doklady sú očíslované chronologicky za sebou podľa poradia. Číselné označenia týchto dokladov na seba nadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis. Podľa vnútroorganizačnej smernice č. 8/2015 o zásobách a pokladnici v účtovnej jednotke neboli prekročené limity pokladničnej hotovosti v rozpočtovej org., ktorý je stanovený vo výške 1 500 €, ale nákup materiálu cez pokladňu, ktorý je stanovený v sume 500 € bol prekročený. Vedenie pokladnice upravuje zákon č. 431/2002 Z. z. o účtovníctve v znení neskorších predpisov. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2019 – 12/2019.

**Prehľad pokladničnej hotovosti v rozpočtovej org. v roku 2019**

|  |  |  |  |
| --- | --- | --- | --- |
| **Mesiac** | **Príjem** | **Výdaj** | **Zostatok** |
| Január | 3 571,91  | 3 171,60  | 400,31 |
| Február | 3 784,70 | 3 948,54 | 236,47 |
| Marec | 4 241,74 | 3 555,51 | 922,70 |
| Apríl | 2 572,28 | 2511,38 | 983,60 |
| Máj | 4 839,95 | 5 327,78 | 495,77 |
| Jún | 4 279,80 | 4 066,98 | 708,59 |
| Júl | 5 193,80 | 5 233,57 | 668,82 |
| August | 3 738,92 | 4 124,61 | 283,13 |
| September | 4 629,33 | 4 312,89 | 599,57 |
| Október | 5 728,46 | 6 314,41 | 13,62 |
| November | 5 207,04 | 5 217,17 | 3,49 |
| December | 6 770,25 | 6 773,74 | 0,00 |
| **Spolu** | **54 558,18** | **54 558,18** | **0,00** |

 Dátum vyhotovenia správy: v Sihelnom dňa 27. 1. 2020

**Správa z kontroly výberu správnych poplatkov, overenie podpisu a overovanie listín vybratých za II. polrok 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2019 do 31. 12. 2019 schválený uznesením č. E/3 zo dňa 24. 5. 2019 predkladám správu z kontroly výberu správnych poplatkov, overenie podpisu a overovanie listín vybratých za II. polrok 2019

**Termín kontroly:** od 7. 1. 2020 do 13. 1. 2020

**Kontrolovaný objekt:** úsek výberu správnych poplatkov a overovanie listín na OcÚ

**Kontrola bola zrealizovaná za obdobie**: II. polrok 2019 **Cieľom kontroly:** overiť dodržiavanie výšky výberu, spôsobu úhrady správnych poplatkov. **Kontrolou bolo zistené:** Vyberanie a výšku správnych poplatkov upravuje zákon č. 145/1995 Z. z. o správnych poplatkoch v znení neskorších predpisov. Sadzobník poplatkov má obec upravený v nariadení poplatkov za služby poskytované obcou, ktoré boli schválené dňa 29. 1. 2016 na Obecnom zastupiteľstve, číslom uznesenia E/7, ktoré sú zverejnené na obecnej stránke. Predmetom poplatkov sú úkony a konania správnych orgánov, ktoré sú uvedené v sadzobníku správnych poplatkov. Ten tvorí prílohu tohto zákona a stanovuje sadzby správnych poplatkov a v niektorých prípadoch tiež oslobodenie od týchto správnych poplatkov. Podľa § 8 ods. 1 citovaného zákona poplatky určené v sadzobníku pevnou sumou sa platia bez výzvy a sú splatné pri podaní, ktoré smeruje k vykonaniu úkonu alebo k uskutočneniu konania, ak pri jednotlivých položkách sadzobníka nie je ustanovené inak. Podaním vzniká zároveň poplatková povinnosť. Ak nebol poplatok zaplatený pri podaní alebo v určenej sume, je splatný do 15 dní odo dňa doručenia písomnej výzvy správneho orgánu na jeho zaplatenie. V zmysle ustanovenia § 9 citovaného zákona, ak poplatky splatné podľa § 8 tohto zákona nebudú zaplatené, správny orgán úkon nevykoná a konanie zastaví. Proti rozhodnutiu o zastavení konania pre nezaplatenie poplatku sa nemožno odvolať. Za výšku a vybratie správnych poplatkov v podmienkach obce Sihelné sú zodpovedné poverené zamestnankyne obce na svojich úsekoch činnosti. Klientom sa za zaplatenie poplatku vydávajú očíslované pokladničné doklady s identifikáciou od koho boli poplatky vybraté, s dátumom vystavenia, s opisom účelu, za ktorý bol poplatok uhradený a s výškou sumy poplatku. Na príjmovom pokladničnom doklade je podpis príjemcu, ktorý poplatok prijal. Prijatú hotovosť s potvrdenkami odovzdáva príslušný zamestnanec do centrálnej pokladne obce a hotovosť je odvedená na bežný účet obce na konci mesiaca. Kontrolou neboli zistené nedostatky. Výška správneho poplatku bola určená správne.

Doklady, ktoré boli predložené ku kontrole:

 sú príjmové pokladničné doklady,

osvedčovacia kniha podpisov od poradového čísla 373 do 1044

osvedčovacia kniha listín od poradového čísla 22076 do 0023286

 kolaudačné rozhodnutia číslo 757/2019, 799/2019, 888/2019, 1052/2019

stavebné povolenia číslo 910/2019, 946/2019

trvalý pobyt číslo príjmových pokladničných dokladov 8732071- 873275, 0022651-0022666

Pri náhodne kontrolovaných dokladoch boli správne poplatky vybraté vo výške, ktorú určuje sadzobník správnych poplatkov, platcovi bol vystavený príjmový pokladničný doklad. Oslobodenie úkonov a konaní od správnych poplatkov bolo vykonané v súlade so zákonom o správnych poplatkoch. Obec vedie samostatné evidencie výberu správnych poplatkov. Obec vyberá správne poplatky takto:

- osvedčenie podpisu a osvedčenie podpisu na listine 2 €

- stavebné povolenie 50 €

- dodatočné povolenie stavby trojnásobok stavebného 3 x 50 €

- návrh na vydanie kolaudačného rozhodnutia 35 €

- stavebný úrad predĺženie termínu, ohlásenie drobnej stavby 10 €

- rozhlas 5 €

- verejné priestranstvo 2 €

- vydanie potvrdenia alebo písomného oznámenia o pobyte osoby 5 €

**Prehľad o vybraných poplatkoch za II. polrok 2019**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Mesiac** | **Rozhlas** | **Verej. priestr.** | **Overen. Podpisu** | **Overen.****listiny** | **Dodat. povolen** | **Kolaud. Rozhod.** | **Predlz. termínu** | **Drobná stavba** | **Staveb.povolen** | **Trvalý pobyt** |
| Júl | 130 € | 42 € | 120 € | 36 € |  | 35 € |  | 20 € | 50 € |  |
| August | 85 € | 32 € | 192 € | 16 € |  | 35 € |  | 30 € |  | 25 € |
| September |  115 € | 28 € | 86 € | 22 € |  | 35 € |  |  | 50 € | 30 € |
| Október | 55 € | 18 € | 324 €  | 12 € |  |  | 10 € |  | 50 € | 30 € |
| November | 45 €  |  8 € | 82 €  | 2 € | 150 € | 35 € | 10 € |  |  | 5 € |
| December | 45 € | 8 € | 486 € | 2 € | 90 € | 70 € | 10 € | 20 € |  | 15 € |
|  **Spolu** | **475 €** | **136 €** | **1 290 €** | **90 €** | **240 €** | **210 €** | **30 €** | **70 €** | **150 €** | **105 €** |

Dátum vyhotovenia správy: V Sihelnom dňa 13. 1. 2020

**Správa z kontroly pridelenia a zúčtovania dotácií prideleným organizáciám, združeniam a jednotlivcom z rozpočtu obce za rok 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2020 do 30. 6. 2020 schválený uznesením č. E/8 zo dňa 13. 12. 2019 predkladám správu z kontroly pridelenia a zúčtovania dotácií prideleným organizáciám, združeniam a jednotlivcom z rozpočtu obce za rok 2019

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2019 do 31. 12. 2019

**Cieľom kontroly:** kontrola zákonnosti, účinnosti, hospodárnosti a efektívnosti poskytnutých účelových dotácii právnickým a fyzickým osobám z rozpočtu obce v roku 2019. Kontrola poskytovania a vyúčtovania dotácii na verejnoprospešné účely pre jednotlivé organizácie s dôrazom na ustanovenia príslušného VZN

**Kontrolou bolo zistené:**

Podmienky poskytovania dotácii – upravuje § 7 zákona č. 583/2004 Z. z. o rozpočtových pravidlách územnej samosprávy v z. n. p.. Obec v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. (ďalej len „zákon o rozpočtových pravidlách územnej samosprávy“) môže poskytovať zo svojho rozpočtu dotácie, ktoré sú určené:

- právnickým osobám, ktorých zakladateľom je obec,

- inej obci alebo VÚC,

- právnickej osobe a fyzickej osobe – podnikateľovi, ktoré majú sídlo alebo trvalý pobyt na území obce alebo ktoré pôsobia, vykonávajú činnosť na území obce alebo poskytujú služby obyvateľom obce.

Vo všeobecnosti platí, že ustanovenie § 7 ods. 4 Zákona o RPÚS umožňuje obci poskytovať dotácie za podmienok ustanovených všeobecne záväzným nariadením obce (ďalej len „VZN“) len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti právnickej osobe a fyzickej osobe – podnikateľovi, ktorí majú sídlo alebo trvalý pobyt na území obce alebo ktoré pôsobia, vykonávajú činnosť na území obce, alebo poskytujú služby obyvateľom obce. V zmysle citovaného zákona je obec povinná finančné prostriedky rozpočtovať na príslušný rozpočtový rok podľa účelu použitia. Dotácie podliehajú ročnému zúčtovaniu, ktoré je prijímateľ finančných prostriedkov povinný predložiť poskytovateľovi dotácie v zmluvne dojednanom termíne, v ktorom boli finančné zdroje poskytnuté a účelovo použité.

Obecné zastupiteľstvo dňa 16. 12. 2016 uznesením č. E/5. schválilo VZN č. 2/2016 o podmienkach poskytnutia dotácií z prostriedkov obce Sihelné. Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Sihelné. Obec poskytuje dotácie na všeobecne prospešné služby a na verejnoprospešné účely na základe tohto všeobecne záväzného nariadenia. Podľa tohto nariadenia o poskytovaní dotácií z rozpočtu obce i dohody o poskytnutí dotácie sú organizácie a združenia povinné použiť dotáciu na požadovaný účel a zúčtovať ju obecnému úradu najneskôr do 31. 1. ďalšieho roka.

*Odporúčanie :*

Vo VZN sú ustanovené základné a zásadné podmienky, ktoré musia splniť všetci žiadatelia o poskytnutie dotácie, a to bez ohľadu na vecné vymedzenie, účel poskytnutia dotácie a jej výšku. Žiadosti o pridelenie dotácii by mali byť vypísané podľa prílohy VZN č. 2/2016 musí byť písomná, zverejnená na web stránke, mala by obsahovať najmä:

- presnú identifikáciu žiadateľa; u fyzických osôb – meno, priezvisko a adresu trvalého bydliska, číslo občianskeho preukazu, resp. rodné číslo, u právnických osôb – názov, označenie a sídlo organizácie v súlade s označením v príslušnom registri (napr.

- pri žiadosti o dotáciu na konkrétnu akciu − stručná charakteristika akcie a podrobný rozpočet finančných prostriedkov použitých na akciu (rozpis predpokladaných výdavkov a príjmov) a pod.,

Konštatujem, že pri čerpaní dotácií schválených obecným zastupiteľstvom výška pridelených dotácii bola dodržaná, niektoré organizácie nevyužili poskytnuté dotácie, prípadne ich nevyčerpali v stanovenej sume. Dotácie sú vyúčtované prvotnými dokladmi, faktúrami a sú súčasťou účtovníctva na obecnom úrade.

**Príspevok drobnej prevádzke** bol zahrnutý v rozpočte obce na rok 2019 v sume 85 825 €, na celoročné hospodárenie v príspevkovej organizácie. Po prvej úprave rozpočtu bol príspevok navýšený v celkovej sume 96 825 €. Príspevok drobnej prevádzke bol v skutočnosti vyplatený len v sume 82 000 €. Každoročne príspevková organizácia dáva podrobné vyúčtovanie Obecnému zastupiteľstvu.

**Príspevok na školský klub pri CZŠ** bol zahrnutý v rozpočte obce na rok 2019 na základe žiadosti v sume 9 100 €, ktorá bola odsúhlasená na Obecnom zastupiteľstve dňa 6. 12. 2018 a bola vyplácaná každý mesiac v sume 758 € na účet zriaďovateľa CZŠ.

**Príspevok pre CZŠ o vyčlenenie finančných prostriedkov** z podielových daní pre záujmovú činnosť na rozpočtový rok 2019 bol zahrnutý v rozpočte obce na základe žiadosti, ktorá bola odsúhlasená na Obecnom zastupiteľstve 6. 12. 2018. Transfér v sume 5 400 € bol presunutý na účet zriaďovateľa CZŠ.

**Príspevok Spišskej charite na sociálnu službu,** na základe žiadosti, ktorá bola odsúhlasená dňa 6. 12. 2018 na Obecnom zastupiteľstve v sume 422,88 € na denný stacionár v Námestove. Vyúčtovanie je súčasťou účtovníctva.

**Príspevok požiarnikom** v sume 1 500 €, na základe žiadosti, ktorá bola odsúhlasená dňa 6. 12. 2018 na Obecnom zastupiteľstve. Príspevok bol vyúčtovaný bločkami v sume 1 357,21 €, nebol vyčerpaný celý príspevok.

**Príspevok schválenej dotácie pre 0FK (obecný futbalový klub)**

Zostatok na účte k 31. 12. 2018 774,12 €

Príjem od obce, dotácia 5 000,00 €

Príjem futbalový zväz 199,90 €

Výdavky - 5 552,60 €

Zostatok na účte k 31. 12. 2019 421,42 € Poskytnutá dotácia 0ŠK- Sihelné je zasielaná na účet OŠK je vyúčtovaná prvotnými dokladmi, ktoré sú k nahliadnutiu na obecnom úrade.

**Príspevok na dopravu futbalistov**

Faktúry na dopravu futbalistov sú zasielané obecnému úradu na úhradu podľa zápasov a v časovom harmonograme. Celková suma uhradených faktúr za rok 2019 je 3 080,26 €.

**Príspevky neziskovým organizáciám** **Príspevok spojenej škole internátnej v Námestove** na vecné ceny do tomboly na ples v celkovej sume 100 €, bol zaslaný na základe žiadosti, ktorá bola odsúhlasená na Obecnom zastupiteľstve 6. 12. 2018, bol presunutý na účet neziskovej org.

**Príspevok Inštitútu pre podporu mládeže V.I.A.C** pri oprave Oravského centra mládeže v Ústí v sume 500 €, bol zaslaný na základe žiadosti a odsúhlasený na Obecnom zastupiteľstve 6. 12. 2018, bol presunutý na účet neziskovej org.

**Príspevok pre klub dôchodcov v Sihelnom** v sume 1000 €, na základe žiadosti, ktorá bola odsúhlasená na Obecnom zastupiteľstvo dňa 6. 12. 2018. Príspevok bol vyúčtovaný v sume 999,43 €, nebol prečerpaný.

**Príspevok pre mládežnícky zbor v Sihelnom** v sume 500 €, na základe žiadosti, ktorá bola odsúhlasená na Obecnom zastupiteľstve dňa 6. 12. 2018. Príspevok bol vyúčtovaný faktúrou, vstupné Kinderland 20 ks v sume 140 €, príspevok nebol vyčerpaný.

 **Príspevok pre eRko** v sume 700 €, bol na základe žiadosti, ktorá bola odsúhlasená na Obecnom zastupiteľstve dňa 6. 12. 2018. Príspevok bol na letný tábor detí 75 osôb v sume 825 €, prečerpanie príspevku o 125 €. Vyúčtovanie je súčasťou účtovníctva.

Odpustenie poplatku za prenájom KD dňa 16. 11. 2019 pre eRko ples pre žiakov CZŠ na základe žiadosti odsúhlasený na Obecnom zastupiteľstve dňa 21. 10. 2019.

Odpustenie poplatku za prenájom KD dňa 8. 2. 2020 pre eRko ples animátorov na základe žiadosti odsúhlasený na Obecnom zastupiteľstve dňa 21. 10. 2019.

**Príspevok stolnotenisovému oddielu** v sume 250 €, bola podaná žiadosť na Obecné zastupiteľstvo dňa 8. 2. 2019. Príspevok bol vyúčtovaný bločkami, prečerpaný v sume 1,59 €.

**Príspevok pre akciu prechod Sihelnianskym chotárom, bežky** v sume 300 €, bola podaná žiadosť na Obecné zastupiteľstvo dňa 8. 2. 2019. Príspevok bol vyúčtovaný bločkami v sume 286,62 €, nebol prečerpaný.

**Príspevky od starostu**

Folklórny súbor Sihelček nemal v roku 2019 podanú žiadosť o príspevok, starosta obce vyplatil za obedy 37 osôb 165,60 €

Obecná akcia stavanie mája 47,94 €

Obecná akcia deň matiek 173,22 €

Obecná akcia otváranie multifunkčného ihriska 127,55 €

Obecná akcia Jánska vatra 67,07 €

ERko súťaže 90,82 €

CZŠ doprava Turzovka a späť 252,24 €

Beh cez tri chotáre 286,62 €

Slovensko spieva koledy 36,80 €

CZŠ doprava „protidrogový vlak“ 170,00 €

CZŠ doprava, plavecký výcvik 510,00 €

Dátum vyhotovenia správy: v Sihelnom dňa 2. marca 2020

Poslanci, ktorí berú na vedomie prehľad a správy kontrolóra o vykonaných kontrolách za obdobie IV. štvrťroka 2019:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**6. Rôzne**

**1. Majetkové priznanie za rok 2019, starostu obce, Mgr. Ľubomíra Pitáka**

Starosta Obce Mgr. Ľubomír Piták oboznámil poslancov so svojím majetkovým priznaním

Poslanci, ktorí berú na vedomie majetkové priznanie:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**2. Žiadosť Vladimíra Juchu, Sihelné 485/7, o predlženie nájomnej zmluvy na dva roky** Poslanci, ktorí súhlasia s predlžením nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**3. Žiadosť Márie Skurčákovej, Sihelné 485/13, o predlženie nájomnej zmluvy na dva roky**

Poslanci, ktorí súhlasia s predlžením nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**4. Žiadosť Andreja Chudjaka, Sihelné 445, o prenájom bytu v bytovom dome 215**

Poslanci, ktorí súhlasili s prenájmom bytu na jeden rok:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**5. Žiadosť Andreja Chudjaka, Sihelné 445, o prenájom nebytových priestorov v KD za účelom prevádzkovania Cafe-bar**

Poslanci, ktorí súhlasili s prenájmom nebytových priestorov v KD:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**6. Žiadosť Antona Randiaka a Viery Randiakovej, Sihelné 437, o odkúpenie obecného pozemku**

Je potrebné doložiť geometrický plán na novovyčlenenú parcelu, ktorá bude odpredaná.

Poslanci, ktorí berú na vedomie žiadosť o odkúpenie pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**7. Žiadosť Alexandry Bachyncovej, Tvrdošín, Medvedzie 160/42, o prenájom bytu v bytovom dome 215**

Poslanci, ktorí boli proti prenájmu bytu v bytovom dome 215:

Jozef Brišák, Mgr. Oľga Hajdučáková, Martin Kovalíček, Mgr. Ľubomír Luscoň, František Mazurák, Mgr. Anton Vnenčák

Zdržal sa: Mgr. Ľubomíra Nováková, Mgr. art. Peter Kolčák, Dáša Chudiaková

**8. Žiadosť o navýšenie príspevku na ŠKD v sume 1 348,56 €**

Príspevok je na fungovanie školskej družiny. Toto navýšenie je na odchodné pre pracovníčku, ktorá odchádza do dôchodku a pracovala v družine hneď po vzniku CZŠ.

Poslanci, ktorí súhlasia s navýšením príspevku na odchodné:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**9. Žiadosť majiteľov pozemkov Mazurák s. r. o., Ján Grobarčík, Fernezová Janka, Anna Kolčáková, o vytvorenie novej ulice a vybudovanie infraštruktúry na tejto ulici na nižnom konci**

Malo by ísť o ulicu na nižnom konci, kde by vzniklo približne 10 stavebných parciel.

Poslanci, ktorí súhlasia s vytvorením novej ulice a vybudovaním infraštruktúry:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**10. Ukončenie nájomnej zmluvy na prenájom priestorov v KD, Jany Habľákovej, Klin, Hlavná 298/204**

Poslanci, ktorí berú na vedomie ukončenie nájomnej zmluvy v priestoroch KD:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**11. Žiadosť Mgr. Vlasty Kutlákovej, Oravská Polhora 126, o zrušenie vyplácania odmeny za vykonávanie funkcie štatutára od 1. 4. 2020 v sume 46,60 € v čistom**

Poslanci, ktorí berú na vedomie zrušenie vyplácania odmeny:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**Rôzne**

Starosta obce informoval poslancov, čo sa robí v obci. Od januára 2020 sa začala rekonštrukcia v KD. Rekonštruujú sa priestory bývalej knižnice. Pri malej sále sa pripravuje nová kuchynka, aby veľká sála a malá sála mohli fungovať osobitne. Doteraz sa to nedalo, lebo kuchyňa slúžila pre obidve sály, taktiež sme zakúpili 204 klubových tanierov. Dokončila sa rekonštrukcia bytu pani Sušienkovej a bude sa pokračovať rekonštrukciou ďalších bytov. Tiež by sme chceli obložiť dolnú časť fasády bytovej jednotky 215.

Priebežne sa čistia vodné toky a vyváža sa z nich nanesený štrk. Napísali sme na ministerstvo financií dve žiadosti na dotáciu. Jedná žiadosť by bola na opravu strechy v KD, druhá na chodníky. Plánuje sa brúsene, leštenie, tmelenie a celková kompletná renovácia drevených parkiet v KD. Kosačka - malý traktor, ktorým sa kosí ihrisko sa kazí a bolo by treba zakúpiť nový. Dňa 16. 3. 2020 sa má stretnúť prípravný výbor folklórnych slávnosti, ktoré sa uskutočnia tento rok dňa 19. 7. 2020.

**Interpelácia poslancov**

Poslanec Jozef Brišák sa opýtal starostu, či sa bude pokračovať so zväčšovaním cintorína, lebo je tam už málo radov. Starosta uviedol, že tento rok sa plánuje s vysporiadaním pozemkov.

Poslankyňa Dáša Chudiaková by chcela tlmočiť názor skupiny ľudí, ktorí by chceli mať folklórne slávnosti v dedine.

Starosta povedal, že folklórne slávnosti v dedine sú problém, lebo sa zablokuje celá dedina a za dedinou má to svoju atmosféru v prírode, sú tam parkoviská.

Poslanec Martin Kovalíček sa opýtal, či by sa hlásenie v rozhlase nemohlo zaznamenávať na internetovej stránke obce, ako to je aj v iných dedinách a občania by si to mohli večer vypočuť. Starosta uviedol, že na toto je treba zakúpiť špeciálny modul v internetovej stránke. V súčasnosti sa správy hlásia v ranných hodinách a poobedných hodinách, keď prídu ľudia z práce. Opýta sa, koľko by stál tento modul.

Poslanec Martin Kovalíček si vyžiadal faktúru za práce pri vybudovaní chodníka a parkoviska pri bytovke 485, ktorá sa mu zdá prehnaná suma za práce 13 104 €, ktorú vykonávala firma Woork Stav. Zisťoval si u iných obcí napríklad v Zakamennom, čo robili chodníky, vyberali si z viacerých firiem, vyhlasovali to v rozhlase. Práce boli omnoho lacnejšie podľa m2 a mali podrobný popis prác, tak ako to má byť. Táto faktúra neobsahuje popis prác. Poslanci chcú, aby bol doložený tento popis, aby mohli posúdiť či cena za práce bola primeraná a požiadali kontrolórku obce, aby nachystala faktúry za práce na chodníkoch v obci.

Mgr. Anton Vnenčák .............................................

Jozef Brišák .............................................

Zapísala:

Mgr. Alena Vojtašáková .............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 6. 3. 2020 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie**

1. Majetkové priznanie za rok 2019 starostu obce Mgr. Ľubomíra Pitáka

2. Polročnú správu a vyhodnotenie plánu kontrolnej činnosti hlavnej kontrolórky za obdobie od júna do decembra 2019

3. Prehľad a správy kontrolóra o vykonaných kontrolách za obdobie IV. štvrťroka 2019

4. Žiadosť Antona Randiaka a Viery Randiakovej, Sihelné 437, o odkúpenie obecného pozemku

5**.** Ukončenie nájomnej zmluvy na prenájom priestorov v KD, Jany Habľákovej, Klin, Hlavná 298/204

6. Žiadosť Mgr. Vlasty Kutlákovej, Oravská Polhora 126, o zrušenie vyplácania odmeny, za vykonávanie funkcie štatutára od 1. 4. 2020 v sume 46,60 € v čistom

**D. Ukladá**

1. Pozvať vlastníkov pozemkov ohľadom vytvorenia novej ulice a trasy vodovodu od KD smerom na Lengy

2. Pozvať na budúce zastupiteľstvo pracovníkov OVS, a. s. a právničku s cieľom ďalšieho postupu spoločného využívania vodných zdrojov

3. Poslať upomienky neplatičom v bytovej jednotke 485 a 215

**E. Schvaľuje**

1. Program rokovania obecného zastupiteľstva

2. Žiadosť Vladimíra Juchu, Sihelné 403, o predlženie nájomnej zmluvy na dva roky

3. Žiadosť Márie Skurčákovej, Sihelné 485/13, o predlženie nájomnej zmluvy na dva roky

4. Žiadosť Andreja Chudjaka, Sihelné 445, o prenájom bytu v bytovom dome 215

5. Žiadosť Andreja Chudjaka, Sihelné 445, o prenájom nebytových priestorov v KD za účelom prevádzkovania Cafe-bar

6. Schvaľuje navýšenie príspevku na ŠKD v sume 1 348,56 €

7. Schvaľuje žiadosť majiteľov pozemkov Mazurák s. r. o., Ján Grobarčík, Fernezová Janka, Anna Kolčáková, o vytvorenie novej ulice a vybudovanie infraštruktúry na tejto ulici na nižnom konci

**F. Neschvaľuje**

1. Žiadosť Alexandry Bachyncovej, Tvrdošín, Medvedzie 160/42, o prenájom bytu v bytovom dome 215

 Mgr. Ľubomír Piták

 starosta obce